
ПРОКУРАТУРА НА РЕПУБЛИКА БЪЛГАРИЯ


апелативна прокуратура – бургас  
ТИПОВА ДЛЪЖНОСТНА ХАРАКТЕРИСТИКА

        ЗА ДЛЪЖНОСТТА “КАСИЕР” В ЗВЕНО „ФИНАНСОВО-СТОПАНСКА И АДМИНИСТРАТИВНА ДЕЙНОСТ” ПРИ АПЕЛАТИВНА ПРОКУРАТУРА - БУРГАС
КОД ПО НКПД  43112003
Минимален ранг за заемане на длъжността V

ЦЕЛ И ОПИСАНИЕ НА ДЛЪЖНОСТТА

Касиерът извършва финансово-счетоводна работа в съответствие със Закона за счетоводството и другите нормативни актове. Осъществява необходимите парични плащания за дейността на Апелативна прокуратура - Бургас, отговаря за опазване на паричните средства и тяхното законосъобразно изразходване.

ОСНОВНИ ЗАДЪЛЖЕНИЯ И ОТГОВОРНОСТИ 

· извършва плащанията във връзка с разходите за необходимата издръжка и възнагражденията на прокурори и съдебни служители от Апелативна прокуратура - Бургас;
· изготвя документи за теглене на необходимите суми и осигурява съхраняването им;

· изготвя ведомост за изплащане на трудовите възнаграждения на магистратите и служителите;

· изплаща разходите за извършените командировки;

· изплаща възнаграждения по граждански договори;

· изготвя, класира и съхранява всички документи за извършени касови плащания;

· води касовата книга;

· носи материална отговорност за паричните средства, връчени за пазене и управление;
· изготвя документи за получените брутни трудови възнаграждения или доход от прокурори и съдебни служители от Апелативна прокуратура – Бургас;
· води регистър на болничните листове в Апелативна прокуратура – Бургас и ги представя пред НОИ;
· на всяко тримесечие подготвя и представя пред Националния статистически институт справка за фонд "Работна заплата" и наети лица по месеци;

· има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на ПРБ;

· изпълнява и други дейности, възложени му от Административния ръководител – Апелативен прокурор на гр. Бургас или главния счетоводител във връзка с длъжността.

ПОДЧИНЕНОСТ, ВРЪЗКИ И ВЗАИМОДЕЙСТВИЯ

Главен счетоводител
↓

Касиер
Лицето заемащо тази длъжност носи отговорност за резултатите от изпълняваните от него задължения. Има  непосредствени  взаимоотношения  със служителите и магистратите. Осъществява вътрешни и външни  професионални контакти с органи  и организации,  в кръга на изпълняваните  функционални  задължения.

ИЗИСКВАНИЯ ЗА ЗАЕМАНАТА ДЛЪЖНОСТ: 

За касиер се назначава лице, което :

· има българско гражданство, гражданин е на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

· е навършило пълнолетие;

· не е поставено под запрещение;

· не е осъждано лишаване от свобода за умишлено престъпление от общ характер;

· не е лишено по съответен ред от правото да заема определена длъжност;

· отговаря на минималните изискванията за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността.

· има завършено средно образование 
· притежава компютърна грамотност.


